Zaujímavé a v mierne orezanej podobe bezplatné web 2.0 riešenie Webnode je už k dispozícii aj v slovenčine. Živé.sk o tom informoval riaditeľ vývojárskej firmy Westcom Vít Vrba. V balíku sa ukrýva nástroj na tvorbu webu, vytvárač štatistík o návštevnosti a e-mailový klient. Zaujímavá je najmä prvá časť, ktorá umožňuje web vytvoriť bez akýchkoľvek technických znalostí a prepojiť ho pomocou widgetov s mnohými webovými službami vrátane YouTube, Flick, Windows Live SkyDrive či Google Maps.
Prostredie nástroja, obr.: Živě.cz
Projekt možno prevádzkovať aj na vlastnej doméne. Bezplatný chod je poskytovaný do 100 MB uložených dát, 5 GB prenesených dát a bez e-mailového klienta. Možnosti otestovali kolegovia zo Živě.cz v komplexnejšej recenzii. Projekt sa blysol nomináciou na cenu Webware 100 (100 najlepších web 2.0 aplikácií), medzi stovkou víťazov ale neskončil.